Monitor napĺňania administratívnych kapacít 
vytvorených uznesením vlády SR č. 702 z 18. júla 2001 k 1. januáru 2003

Vláda SR dňa 18. júla 2001 prerokovala a schválila uznesením vlády SR č. 702/2001 materiál „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ“ a rozhodla o pridelení 833 nových pracovných miest na budovanie administratívnych kapacít a nových inštitúcií súvisiacich s implementáciou práva EÚ.

Uznesenie vlády SR č. 702/2001 z 18. júla 2001 ukladá ministrom a vedúcim ustredných orgánov štátnej správy predkladať podpredsedovi vlády SR pre európsku integráciu informáciu o napĺňaní pridelených pracovných miest z tabuľkovej časti materiálu „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ“. 

Jedná sa už o štvrtý monitor napĺňania administratívnych kapacít. Prvý monitor hodnotil stav k 1. aprílu 2002 a bol súčasťou materiálu (v podobe príloh 4 a 5) „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ na rok 2003“ , ktorý vláda SR prerokovala a schválila uznesením č. 947 z 21. augusta 2002. Z 833 pridelených pracovných miest bolo k 1.4.2002 obsadených 453 pracovných miest. Najväčšie rezervy boli v oblasti životného prostredia (pridelených 170 pracovných miest a obsadených 85) a v oblasti daní (pridelených 163 pracovných miest a obsadených 70). 

Druhý monitor hodnotil stav napĺňania administratívnych kapacít k 1. júlu 2002 a vláda SR ho 4. septembra 2002 prerokovala a schválila uznesením č. 984/2002. V porovnaní zo stavom k 1. aprílu 2002 nastalo mierne zlepšenie a z celkových 833 pracovných miest bolo obsadených 509.  Aj naďalej boli najväčšie rezervy v napĺňaní pracovných miest v oblasti daní a životného prostredia.

Tretí monitor hodnotil stav napĺňania administratívnych kapacít k 1. októbru 2002 a vláda SR ho 11. decembra 2002 prerokovala a schválila uznesením č. 1342/2002. V porovnaní zo stavom k 1. júlu 2002 nastalo ďalšie zlepšenie a z celkových 833 pracovných miest bolo obsadených 549. 

Predkladaný materiál hodnotí stav v napĺňaní pracovných miest vytvorených uznesením vlády SR č. 702/2001 k termínu 1. január 2003. Na základe údajov doručených jednotlivými ústrednými orgánmi štátnej správy možno konštatovať, že napĺňanie 833 pracovných miest bolo splnené na 74%. K 1. januáru 2003 bolo z 833 pracovných miest obsadených 617 miest. 
 
Z rezortov, ktorým bol pridelený väčší počet pracovných miest, obsadilo všetky pracovné miesta len Ministerstvo vnútra SR (49 pracovných miest).

Oproti predchádzajúcim monitorom nastala zmena v metodike uznávania pracovných miest vytvorených uznesením vlády SR č. 702/2001 ako obsadených. Do počtu 617 pracovných miest boli započítané aj tie pracovné miesta, ktoré boli obsadené z vnútorných zdrojov jednotlivých rezortov. Podľa doručených údajov ide o nasledovných 75 pracovných miest:

-	1 pracovné miesto na Úrade vlády SR
-	44 pracovných miest daňových úradov (MF SR)
-	9 pracovných miest na Ministerstve dopravy, pôšt a telekomunikácií SR,
-	2 pracovné miesta na Ministerstve spravodlivosti SR,
-	18 pracovných miest na Štátnej ochrane prírody (MŽP SR)
-	1 pracovné miesto na Úrade pre normalizáciu, metrológiu a skúšobníctvo SR.

Hlavným dôvodom nenaplnenia 833 pracovných miest je zákon o štátnej službe, ktorý platí od 1. apríla 2002 a na základe ktorého môže byť voľné štátnozamestnanecké pracovné miesto obsadené len prostredníctvom výberového konania Úradu pre štátnu službu. Tieto výberové konania ešte neboli v plnej miere rozbehnuté a vzhľadom na túto skutočnosť nebolo možné obsadiť tie pracovné miesta, ktoré neboli obsadené do 1. apríla 2002. V niektorých prípadoch dokonca došlo k poklesu naplnených pracovných miest oproti stavu k 1. aprílu 2002 (napr. Štatistický úrad). Dôvodom týchto poklesov je rozviazanie pracovného pomeru s príslušným zamestnancom ešte počas skúšobnej doby, prípadne jeho nepožiadanie o štátnu službu. 

Z toho dôvodu je v návrhu uznesenia vlády SR úloha pre predsedu Úradu pre štátnu službu prioritne zabezpečiť výber a prijatie nových štátnych zamestnancov na neobsadené štátnozamestnanecké pracovné miesta vytvorené uznesením vlády SR č. 702 z 18. júla 2002. 

Záverom konštatujeme, že aj naďalej je potrebné venovať zvýšenú pozornosť obsadzovaniu pracovných miest v rezortoch Ministerstva financií SR, Ministerstva životného prostredia SR a odboroch životných prostredí krajských úradov a Ministerstva pôdohospodárstva SR.

Súčasťou predkladaného materiálu je príloha 1, ktorá obsahuje krížovú tabuľku monitorujúcu napĺňanie 833 pracovných miest súčasne podľa negociačných a aj podľa rozpočtových kapitol. 

Nasledujúce tabuľky dávajú prehľad o naplnení 833 pracovných miest k 1. októbru 2002. Tabuľka č. 1 monitoruje napĺňanie pracovných miest v štruktúre rozpočtových kapitol a tabuľka č. 2 monitoruje napĺňanie pracovných miest v štruktúre negociačných kapitol. 

Tab. 1: Monitor napĺňania pridelených pracovných miest na základe uznesenia vlády SR č. 702/2001 podľa rozpočtových kapitol, stav k 1.1.2003

Rozpočtová kapitola	Počet pridelených zam. pre rok 2002	Počet prijatých zam. k 1.4.2002	Počet prijatých zam. 
k 1.7.2002	Počet prijatých zam. 
k 1.10.2002	Počet prijatých zam. 
k 1.1.2003	
Úrad vlády SR	35 + 8*	24	20	21	25	
Ministerstvo vnútra SR	49	16	28	46	49	
Ministerstvo zahraničných vecí SR	14	8	8	13	13	
Ministerstvo spravodlivosti SR 	4	4	4	4	4	
Ministerstvo financií SR	244 – 8*	95	147	148	200	
Ministerstvo životného prostredia SR	84	39	39	36	54	
Ministerstvo školstva SR	13	7	7	6	6	
Ministerstvo zdravotníctva SR	27	10	14	15	15	
Ministerstvo práce, sociálnych vecí a rodiny SR	68	51	51	51	51	
Ministerstvo kultúry SR	3	2	2	2	2	
Ministerstvo hospodárstva SR	46	34	31	31	36	
Ministerstvo pôdohospodárstva SR	72	44	42	36	40	
Ministerstvo výstavby a regionálneho rozvoja SR	17	12	12	16	16	
Ministerstvo dopravy, pôšt a telekomunikácií SR 	31	18	18	20	20	
Ministerstvo obrany SR	1	1	1	1	1	
Štatistický úrad SR	21	18	15	15	14	
Úrad jadrového dozoru SR	2	1	1	2	2	
Úrad pre normalizáciu, metrológiu  a skúšobníctvo SR	5	5	5	4	5	
Protimonopolný úrad SR	2	2	2	2	1	
Správa štátnych hmotných rezerv SR	5	5	5	4	4	
Úrad geodézie, kartografie a katastra	5	3	3	4	5	
Rada pre vysielanie a retransmisiu	2	2	2	2	2	
Krajské úrady	83	52	52	52	52	
SPOLU: 	833	453	509	531	617	
*   ide o delimitáciu 8 pracovných miest z MF SR na ÚV SR (CFCU)

Tab. 2: Monitor napĺňania pridelených pracovných miest na základe uznesenia vlády SR č. 702/2001 podľa negociačných kapitol, stav k 1.1.2003

	Negociačná kapitola	Počet pridelených zam. pre rok 2002	Počet prijatých zam. k 1.4.2002	Počet prijatých zam. k 1.7.2002  	Počet prijatých zam. k 1.10.200  	Počet prijatých zam. k 1.1.2003	
1	Slobodný pohyb tovaru	26	17	17	15	17	
2	Slobodný pohyb osôb	10	2	3	3	3	
3	Slobodné poskytovanie služieb	6	6	5	5	5	
4	Slobodný pohyb kapitálu	0	0	0	0	0	
5	Právo obchodných spoločností	0	0	0	0	0	
6	Hospodárska súťaž	12	8	8	2	1	
7	Poľnohospodárstvo	66	44	42	37	42	
8	Rybné hospodárstvo	2	2	2	2	2	
9	Dopravná politika	24	16	16	17	17	
10	Dane	163	70	99	115	163	
11	Hospodárska a menová únia	0	0	0	0	0	
12	Štatistika	20	17	14	14	13	
13	Sociálna politika a zamestnanosť	58	44	43	43	43	
14	Energetika	13	10	11	11	11	
15	Priemyselná politika	3	2	0	0	0	
16	Malé a stredné podniky	1	0	1	1	1	
17	Veda a technika	9	5	5	4	4	
18	Vzdelávania a odborná príprava	2	2	1	1	1	
19	Telekomunikácie a informačné tech.	6	2	2	2	2	
20	Kultúra a audiovizuálna politika	4	4	4	4	4	
21	Regionálna politika	26	21	21	26	26	
22	Životné prostredie	170	85	89	89	107	
23	Ochrana spotrebiteľov a zdravia	30	24	23	23	28	
24	Spravodlivosť a vnútorné záležitosti	54	18	31	50	52	
25	Colná únia	32	2	4	12	13	
26	Vonkajšie vzťahy	2	2	1	1	1	
27	Spoločná zahraničná a bez. politika	11	6	6	11	11	
28	Finančná kontrola	45	23	22	21	23	
29	Finančné a rozpočtové ustanovenia	6	3	3	5	6	
	Koordinačné útvary	32	18	16	17	21	
 	Spolu	833	453	509	531	617